לנשים מטופלות פוריות אני פותחת מדי פעם קבוצות לתמיכה רגשית ואנרגטית בתהליך שהן עוברות. בקבוצה יש מקום להביא את הכאב והקושי שיש בתהליך הפוריות, ללמוד מניסיון של נשים שעברו חוויה דומה. ההשתתפות בקבוצה עם נשים במצב דומה, נותנת תחושה שיש מי שמבין, שהן פחות לבד.
קבוצה תמיכה בטיפולי פוריות יכולה להתאים למי שזקוקה להקשבה וחיבוק בדרך ומרגישה בנוח לשתף. הקבוצה מהווה היכל של מראות, בו המשתתפת לומדת על עצמה על מקורות התמיכה שלה וגם על נקודות החולשה והקושי.השיח הקבוצתי חושף אופני התמודדות שונים , מגוונים ומאפשר למידה והתנסות בכוונים חדשים. בכל מפגש משולבות מדיטציות, דמיון מודרך ונשימות להשגת איזון ורוגע בתהליך.
מדי פעם מתקיימות גם סדנאות חד פעמיות לטעינה וחיזוק אנרגטי. משובים מהמשתתפות בסדנאות מדברים על תרומה עצומה שיש למפגשים ביצירת שקט נפשי בתוך הסערה ההורמונלית והטלטלה הרגשית. החיבור שנוצר בין המשתתפות בסדנאות האלו מרגש ומחמם את הלב.